AIŠKINAMASIS RAŠTAS

Dėl pritarimo Molėtų rajono savivaldybės administracijos dalyvavimui projekte ir jungtinės veiklos (partnerystės) sutarties pasirašymui

1. **Parengto tarybos sprendimo projekto tikslai ir uždaviniai:**

Sprendimo tikslas – pritarti bendradarbiauti (partnerio teisėmis) įgyvendinant VšĮ Inovacijų agentūros projektą „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“ ir skirti iš savivaldybės biudžeto ne mažiau kaip 15 procentų visų tinkamų finansuoti projekto išlaidų, tenkančių Molėtų rajono savivaldybei.

VšĮ Inovacijų agentūrosprojektas rengiamas remiantis 2022-2023 metų programos valdytojos Lietuvos Respublikos Ekonomikos ir inovacijų ministerijos ekonomikos transformacijos ir konkurencingumo plėtros programos pažangos priemonės Nr. 05-001-01-08-09 „Skatinti verslumą ir kurti paskatas įmonių augimui” kvietimo patvirtintu aprašu. Projekto finansavimo šaltinis: 2021–2027 metų Europos Sąjungos fondų investicijų programa.

Sprendimo uždaviniai: priimti sprendimą pritarti jungtinės veiklos (partnerystės) sutarties (pridedamas projektas) su planuojamu Projekto pareiškėju – VšĮ Inovacijų agentūra pasirašymui; priimti sprendimą skirti finansavimą tinkamoms bei būtinoms išlaidoms finansuoti ne mažiau kaip 15 proc. nuosavomis lėšomis.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

1. **Laukiami rezultatai:**

Projekto įgyvendinimo pradžia numatoma 2024 m. I ketv. Numatyta, kad per visą projekto įgyvendinimo laikotarpį (36 mėn.) projekte dalyvaus ne mažiau kaip 30 SVV subjektų, kuriems bus teikiamos mentorystės, inkubavimo paslaugos, ekspertinės konsultacijos, verslo partnerysčių mezgimo skatinimo priemonės.

1. **Lėšų poreikis ir jų šaltiniai:**

Projektas 85 proc. finansuojamas 2021–2027 m. Europos Sąjungos struktūrinių fondų lėšomis (Vidurio ir Vakarų Lietuvos regionas). Savivaldybės indėlis (15 proc.) iš savivaldybės biudžeto sudarytų 4 tūkst. Eur (1 metams) arba 12 tūkst. Eur (3 metams).

1. **Kiti sprendimui priimti reikalingi pagrindimai, skaičiavimai ar paaiškinimai.**

Už projektų dokumentų rengimą, veiklų, numatytų projekte įgyvendinimą ir rezultatų pasiekimą, atsakinga Inovacijų agentūra. Savivaldybė prisidės prie programos veiklų viešinimo, informacijos tiksliniams klientams apie projekto veiklas suteikimo, tinklaveikos renginių organizavimo ir kitų projekte veiklų įgyvendinimo. Taip pat įsipareigojama suteikti projekte numatytoms veikloms tinkamas patalpas (pagal iš anksto suderintą veiklų grafiką) ir paskirti atsakingą už projektą asmenį.